Vadõm Huttsait
Vadõm Huttsait (ukraina keeles Вадим Маркович Гутцайт; sündinud 6. oktoobril 1971 Kiievis) on Ukraina poliitik, vehklemistreener ja endine vehkleja (espadron). Ta hakkas vehklemisega tegelema 1980. aastal spordiseltsis Dünamo. Ta lõpetas aastal 1993 Ukraina Rahvusliku Kehakultuuri ja Spordi Ülikooli. 1992. aasta suveolümpiamängudel Barcelonas võitis ta SRÜ võistkonna koosseisus meeskondlikus espadronis kuldmedali. Aastatel 2002–2010 oli ta Ukraina vehklemisvõistkonna peatreener. Aastal 2008 võitis Pekingis Ukraina naiskond vehklemises (espadronis) kuldmedali. 4. aprillist 2020 on ta Ukraina noorte- ja spordiminister.